《次韵谢子良咏雪》
宋代·喻良能

晚来寒气重，景物故撩人。
不厌诗雕肾，宁辞酒入唇。
恍惊残夜月，疑梦故园春。
欲倩何人画，纷纷飞玉尘。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。